Аударма және филология факультетінде халықаралық аудармашылар күні: Connecting Cultures — Translators in XXI century
"Аударма және филология факультетінде халықаралық аудармашылар күні: Connecting Cultures — Translators in XXI century"|"http://www.ablaikhan.kz/kz/about-us/about-us/news/6479-аударма-және-филология-факультетінде-халықаралық-аудармашылар-күні-connecting-cultures-—-translators-in-xxi-century.html"
TITLE: Аударма және филология факультетінде халықаралық аудармашылар күні: Connecting Cultures — Translators in XXI century
URL: http://www.ablaikhan.kz/kz/about-us/about-us/news/6479-аударма-және-филология-факультетінде-халықаралық-аудармашылар-күні-connecting-cultures-—-translators-in-xxi-century.html
META: "Аударма және филология факультетінде халықаралық аудармашылар күні: Connecting Cultures — Translators in XXI century"|"http://www.ablaikhan.kz/kz/about-us/about-us/news/6479-аударма-және-филология-факультетінде-халықаралық-аудармашылар-күні-connecting-cultures-—-translators-in-xxi-century.html"
TOTAL WORDS: 278
DATE: 05 Окт
2024
AUTHOR(S):
TEXT: 2024 жылдың 4-ші қазан күні Аударма және филология факультетінде Халықаралық аудармашылар күніне арналған іс-шара сәтті өтті. Қазіргі таңда әлемдік мәдениеттердің өзара байланыс орнатуында аудармашылардың алатын орны маңызды екенін көрсету мақсатында Connecting cultures: Translators in XXI century атты кеші ұйымдастырылды. Іс-шара барысында факультет деканы міндетін атқарушы Райгуль Муратовна Бактиярованың ғаламдық коммуникация мен білім алмасуды қалыптастырудағы аудармашылардың рөлін ерекше атап өтіп, осы маңызды іске саналы ғұмырын арнаған ұстаздар мен студенттерге алғысын білдірді. Кештің арнайы шақырылған қонағы, кәсіби аудармашы, Оңтүстік Корея Бас консулдығының коммерциялық маманы, Alem Translation ЖШС даму директоры Молтоев Темірлан Маратұлы өзінің тәжірибесімен бөлісіп, жас мамандардың алдынан ашылып жатқан мүмкіндіктерге тоқталды. Сонымен қатар, Т. Молтоев студенттерге кәсіби даму жолында құнды кеңестер беріп, оларды біліктілігін арттыруға шабыттандырды. Сондай-ақ, бірнеше жылдан бері аударма саласында белсенді қызмет етіп жүрген Аударма және филология факультетінің 2 курс студенті Василенко Хайнрикенің баяндамасы кеш қонақтары мен қатысушыларының қызығушылығын тудырды. Ол өзінің кәсіби жетістіктері туралы айтып, курстастарына оқу кезінде аудармашы ретінде жұмысты қалай сәтті бастау керектігі жайлы ұтымды ұсыныстар айтты. Оның сөзі тыңдармандардың ерекше ықыласын тудырды, өйткені бұл жас маман студенттердің оқу мен жұмысты ұштастыра алудың үлгісі іспетті болды. Кеш шығармашылық қойылымдарға толы болды. Студенттер аудармашылардың өмірінен күлкі сыйлаған әзіл-оспақ көріністер дайындап, қатысушылардың мамандыққа басқа қырынан қарауға мүмкіндік берді. Қонақтар ән-би және музыкалық қойылымдарды тамашалап, интерактивті ойындарға қатысты. Қорытынды сөз Шетел тілдерінің сөйлеу тәжірибесі кафедрасының меңгерушісі Айжан Муратовна Куркимбаева және факультет деканының орынбасары Владислав Константинович Зыряновқа берілді. Олар шақырылған қонақтарға, оқытушылар мен студенттерге белсенді қатысқандары үшін алғыс айтып, өз пікірлерін білдірді. Кәсіби байланыстарды нығайтуға және тәжірибе алмасуға көмектесетін мұндай іс-шаралар алдағы уақытта да жалғасын табады деп сенеміз. Іс-шара тек мереке ғана емес, сонымен қатар аударма саласындағы студенттер мен практиктер арасында білім мен тәжірибе алмасудың маңызды алаңына айналды
